wickkiey/tamil-wikipedia-chunked huggingface dataset:
# டாக்டைல்

**டாக்டைல்** (TakkTile) எனபது இதுவரை வடிவமைக்கப் பட்டதிலேயே மிக விலை மலிவான ஒரு வகைத் தொட்டறி உணரி ஆகும். இதுகாறும் தொட்டறி உணரியை தயாரிப்பது கடினமானதாகவும், விலையுயர்ந்து வந்ததாகவும் இருந்து வந்தன. கடந்த ஏப்ரல் 18, 2013 அன்று ஹாட்டுவேர்டு பல்கலைக்கழகத்தின் பயன்பாட்டு அறிவியல் கழக அறிக்கையின் படி, மிக எளிமையான வடிவமைப்பையும், விலை மலிவாகவும், **1-கிராம் தொடுதிறன்** வரை கொண்டதாக *டாக்டைல்* விளங்குகிறது.  
இதில் ஒரு சிறிய காற்றழுத்தமானியும், வெற்றிடம் அடைத்த இரப்பரின் அடுக்கு ஒன்றும் சேர்க்கப்பட்டுள்ளது. இந்த டாக்டைல் தொட்டறி உணரியினால் காற்று அழுத்தத்தை உணரவும், 20 பவுண்டு நேரடி அழுத்தத்தை எதிர்கொள்ளவும் முடியும் என ஆய்வாளர்கள் கூறினர். மேலும் இது பிற தானியங்கியின் கைகளை முரட்டுத்தனமாக செயல்படவைப்பதை போலல்லாமல் மென்மையான செயல்பாட்டினை கையாளுவதால் இதனை மருத்துவ சிகிச்சை செய்யக்கூடப் பயன்படுத்த முடியும் என்று சென்டோஃப்டு மற்றும் டென்சர் ஆகிய ஆய்வாளர்கள் கூறுகின்றனர். தானியங்கியலில் இதனால் பெறும் தாக்கம் ஏற்படும் என ஆய்வாளர்கள் எதிர்நோக்குகின்றனர்.
# சாமரம்

**சாமரம்** அல்லது **சவுரி** என்பது அரசர் மற்றும் தெய்வங்களுக்கு மரியாதைப் பொருளாக வீசப்படும் விசிறி ஆகும். இது ஈ முதலானவற்றை விரட்டவும் இதமான சூழலை ஏற்படுத்தவும் வீசப்படுகின்றது. இது கவரிமானின் மயிரில் இருந்து தயாரிக்கப்படுகின்றது.  
இந்திய மற்றும் இந்தோனேசியா கலாசாரத்திலே சிவன் முதலான தெய்வங்களுக்கு சாமரம் வீசப்படுகின்றது. இந்து சமயம், தாவோயியம், மற்றும் பௌத்த கலாசாரங்களில் சாமரம் முக்கியம் பெறுகின்றது.
# அலைசு இசுபிரிங்சு

**அலைசு இசுபிரிங்சு ** (*Alice Springs*) ஆஸ்திரேலியாவின் வடக்கு ஆட்சிப்பகுதியில் அமைந்துள்ள மூன்றாவது பெரிய நகரமாகும். மிகப் பரவலாக "த அலைசு" என்றும் அல்லது எளிதாக "அலைசு" என்றும் அழைக்கப்படும் அலைசு இசுபிரிங்சு ஆஸ்திரேலியாவின் புவிப்பரப்பு மையத்தில் வட ஆட்புலத்தின் தெற்கு எல்லைக்கு அருகே அமைந்துள்ளது. இந்த இடம் *இம்பார்ன்ட்வே* என தொல்குடி மக்களான, *அர்ரெர்ன்ட்டுகளால்* அழைக்கப்படுகிறது. இவர்கள் தற்போது அலைசு இசுபிரிங்சு என அழைக்கப்படும் இடத்தை சூழ்ந்திருந்த மத்திய ஆத்திரேலிய பாலைவனத்தில் பல்லாயிரம் ஆண்டுகளாக வாழ்ந்து வந்துள்ளனர். இந்த இடத்திற்கு நிலமதிப்பீட்டாளர் *டபுள்யூ.டபுள்யூ. மில்ஸ்* **அலைசு** என ஆங்கிலப் பெயரிட்டார். அலைசு இசுபிரிங்சின் மக்கள்தொகை 25,186 ஆக உள்ளது. இது வட ஆட்புல மக்கள்தொகையில் 12 விழுக்காடு ஆகும். நகரம் சராசரியாக கடல்மட்டத்திலிருந்து உயரத்தில் அமைந்துள்ளது.
# அலைசு இசுபிரிங்சு

## வரலாறு

### முதுகுடி வரலாறு

உள்ளூர் அர்ரென்ட் பழங்கதைகளின்படி, அலைசு இசுபிரிங்கைச் சுற்றியுள்ள நிலப்பகுதி கம்பளிப் புழுக்கள், காட்டு நாய்கள், சுற்றுலா சிறுவர்கள் இரு சகோதரிகள் (ஐரோக்கள்) மற்றும் பல மரபுவழி முன்னோர்களால் வடிவமைக்கப்பட்டதாக கூறுகின்றனர். இத்தகைய மரபுவழியில் முக்கியமான பல இடங்கள் இங்குள்ளன. குறிப்பாக, அந்த்வெர்க்கு (எமிலி கேப்), அக்கெயுல்லெர் (பில்லி கோட் குன்று), ந்டாரிப் (ஹெவிட்ரீ கேப்), அட்னெல்கென்ட்யார்லிவெக்கு (அன்சாக் குன்று) மற்றும் அல்ஹெகுல்யெல் (மவுண்ட். கிலென்) போன்றவற்றைக் கூறலாம்.
# அலைசு இசுபிரிங்சு

## வரலாறு

### நகர வரலாறு

ஜான் மெக்டூவல் இசுடூவர்ட்டு என்பவர் 1862இல் மத்திய ஆத்திரேலியாவிற்கு புதுநிலத்தேடல் பயணம் மேற்கொண்டார். அவரது கண்டுபிடிபான இப்பகுதிக்கு அவரது பெயரையே சூட்டி 1930கள் வரை இசுடூவர்ட்டு என்ற நகரமாக இருந்தது. அடிலெயிட்டையும் டார்வினையும் பெரிய பிரித்தானியாவையும் இணைத்த *ஆத்திரேலிய தரைவழி தந்தி இணைப்பு* 1872இல் போடப்பட்டது. இது இசுடூவர்ட்டு வழியாகச் சென்றது. இதன்மூலம் இங்கு ஐரோப்பியர்களின் குடியிருப்புக்கள் தோன்றலாயின. இங்கிருந்து 100 கிமீ தொலைவிலுள்ள அரிதுங்காவில் வண்டல் மணல் பரப்பிலேயே தங்கம் இருப்பதை கண்டறிந்தபிறகு 1887இலிருந்து திரளான மக்கள் வரத் துவங்கினர்.  
வழக்கமாக வறண்டிருக்கும் டோட் ஆற்றின் நீர்நிலை ஒன்றின் அருகே தந்தி நிலையம் கட்டப்பட்டது. இது நிரந்தரமான நீர்நிலையாகக் கருதப்பட்டது. தெற்கு ஆஸ்திரேலியாவின் முன்னாள் அஞ்சல்துறை தலைமை மேலாளராக இருந்த சார்லசு டோட்டின் மனைவி அலைசின் பெயரையொட்டி இவ்விடம் *அலைசு இசுபிரிங்கு* எனப் பெயரிடப்பட்டது. மற்றும் டோட் ஆறும் அவரது பெயரையேப் பெற்றது.  
இங்கு வருவதற்கான பயணமுறையாக ஒட்டக வண்டிகளே இருந்தன. இந்த ஒட்டக வண்டிகளை இந்தியா மற்றும் பாக்கித்தானின் வடமேற்கு பகுதி பஷ்தூன் மக்கள் குடியினர் இயக்கினர். இவர்கள் தவறாக ஆஸ்திரேலியாவின் ‘ஆப்கன்கள்’ என்றழைக்கப்படுகின்றனர்.  
1929இல் டார்வினிலிருந்து வட ஆட்புலத்தின் பிர்தும் வரை *பாமர்சுடன் மற்றும் பைன் கிரீக் தொடர்வண்டி* கட்டமைக்கப்பட்டது. பெரும் வடக்கு தொடர்வண்டி கட்டமைப்பு தெற்கு ஆத்திரேலியாவின் அகஸ்டா துறைமுகத்திலிருந்து ஊட்னடட்டா வரை அமைக்கப்பட்டது. இவை இரண்டும் 2003இல் தான் இணைக்கப்பட்டன. பெப்ரவரி 4, 2004இல் முதல் பயணியர் தொடர்வண்டி டார்வினை அடைந்தது.  
1960களில் அலைசு இசுபிரிங் முதன்மையான படைத்துறைத் தளமாக விளங்கியது. பைன் கேப்பில் அமெரிக்க ஐக்கிய நாடு/ஆஸ்திரேலிய கூட்டு பாதுகாப்புப் படை செயற்கைக்கோள் அறிகுறி தேடல் மையம் உள்ளது. இங்கு 700 நபர்கள் பணிபுரிகின்றனர்.  
இப்பகுதியில் அண்மையில் வளர்ந்துள்ள தொழிலாக சுற்றுலாத்துறை உள்ளது.
# நித்தின் குமார் ரெட்டி

**நித்தின்,** தெலுங்குத் திரைப்படங்களில் முதன்மை வேடங்களில் நடிக்கிறார். இவர் ஆந்திரப் பிரதேசத்தில் உள்ள நிசாமாபாத்தில் பிறந்தவர்.
# நித்தின் குமார் ரெட்டி

## திரைப்படங்கள்

| ஆண்டு | திரைப்படம் | நடிப்பு | குறிப்புகள் |  |
| --- | --- | --- | --- | --- |
| 2002 | *ஜெயம்* | வெங்கட் | சிறந்த ஆண் நடிகருக்கான விருது |  |
| 2003 | *தில்* | சீனு |  |  |
| 2003 | *சம்பரம்* | ரவி |  |  |
| 2004 | *ஸ்ரீ ஆஞ்சநேயம்* | அஞ்சி |  |  |
| 2004 | *சய்* | பிருத்வி |  |  |
| 2005 | ''அல்லாரி புல்லோடு | ராஜு முன்னா |  |  |
| 2005 | *தைரியம்* | சீனு |  |  |
| 2006 | *ராம்* | ராம் |  |  |
| 2007 | *தக்கரி* | திருப்பதி |  |  |
| 2008 | *ஆலதிஷ்டா* | ஜெகன்/ சின்னா |  |  |
| 2008 | *விக்டரி* | விஜி |  |  |
| 2008 | *ஹீரோ* | ராதாகிருஷ்ணா |  |  |
| 2009 | *துரோணா* | துரோணா |  |  |
| 2009 | *அக்யாதி* | சுஜால் | இந்தித் திரைப்படம் |  |
| 2009 | *ரெச்சிப்போ* | சிவா |  |  |
| 2010 | *சீத்தாராமுல கல்யாணம்* | சந்திரசேகர் ரெட்டி |  |  |
| 2011 | *மாரோ* | சத்யநாராயண மூர்த்தி |  |  |
| 2012 | *இஷ்க்* | ராகுல் |  |  |
| 2013 | *குண்டே ஜாரி கல்லந்தய்யிண்டே* |  |  |  |
| 2013 | *குரியர் பாய் கல்யாண்* | கல்யாண் | படப்பிடிப்பில் | } |
# குண்டே ஜாரி கல்லந்தய்யிந்தி

**குண்டே ஜாரி கல்லந்தய்யிந்தே** என்பது 2013 ஆம் ஆண்டில் வெளியான தெலுங்குத் திரைப்படம். இதன் திரைக்கதையை எழுதி இயக்கியவர் விஜய் குமார் கோண்டா. சிரேஷ்ட் மூவிசு நிறுவனத்தின் வாயிலாக என். நிகிதா ரெட்டி தயாரித்து வெளியிட்டார். இத்திரைப்படத்தில் நித்தின், நித்யா மேனன் ஆகியோர் முன்னணி வேடங்களில் நடித்துள்ளனர். ஜுவாலா கட்டா சிறப்புத் தோற்றத்தில் நடித்தார்.
# சன் டிவி நெட்வொர்க்

இதன் அடையாளத் தொலைக்காட்சியான சன் தொலைக்காட்சி இந்தியாவின் முதல் தனியார் தமிழ்த் தொலைக்காட்சியாகும். சன் குழுமம் 2012 ஆம் ஆண்டிலிருந்து ஐபிஎல் தொடரில் ஐதராபாத் நகரை அடிப்படையாகக் கொண்ட சன்ரைசர்ஸ் ஐதராபாத் என்ற அணியை நிர்வகித்து வருகிறது.
# சன் டிவி நெட்வொர்க்

## தயாரிப்புகளும் செயல்பாடுகளும்

### தொலைக்காட்சி அலைவரிசைகள்

சன் குழுமத்தில் தமிழ், தெலுங்கு, கன்னடம், மலையாளம் மற்றும் பெங்காலி போன்ற நான்கு மொழிகளில் 32 தொலைக்காட்சி அலைவரிசைகள் (24 நிலையான வரையறு தொலைக்காட்சி +8 உயர் வரையறு தொலைக்காட்சி) சொந்தமாகக் கொண்டு இயங்குகிறது. சன் குழுமம் 7 புதிய உயர் வரையறு தொலைக்காட்சி மற்றும் 3 புதிய எஸ்டி அலைவரிசைகளை துவங்கவுள்ளது. அதன் முதல்கட்டமாக வட இந்தியாவில் மராத்தி மொழியில் முதல் அலைவரிசையை அறிமுகப்படுத்தவுள்ளது. அதன் பின்னர் சன் குழுமத்தில் மொத்தம் 42 அலைவரிசைகள் இருக்கும்.
# சன் டிவி நெட்வொர்க்

## தயாரிப்புகளும் செயல்பாடுகளும்

### புதிதாக வரவிருக்கும் அலைவரிசைகள்

- சன் மராத்தி
- மராத்தி மொழி பொழுதுபோக்கு அலைவரிசை.
# சன் டிவி நெட்வொர்க்

## தயாரிப்புகளும் செயல்பாடுகளும்

### உயர் வரையறு தொலைக்காட்சிகள்

;புதிதாக வரவிருக்கும் உயர் வரையறு தொலைக்காட்சி அலைவரிசைகள்
- சன் செய்திகள்
- ஆதித்யா தொலைக்காட்சி
- ஜெமினி மூவீஸ்
- உதயா மூவீஸ்
- சூர்யா மூவீஸ்  
| உயர் வரையறு தொலைக்காட்சி அலைவரிசைகள் |  |  |  |  |  |  |  |
| --- | --- | --- | --- | --- | --- | --- | --- |
| பொழுதுபோக்கு | சன் தொலைக்காட்சி | ஜெமினி தொலைக்காட்சி | உதயா தொலைக்காட்சி | சூர்யா தொலைக்காட்சி | சன் வங்காள | சன் மராத்திய | சன் நீயோ |
| இசை | சன் மியூசிக் | ஜெமினி மியூசிக் |  |  |  |  |  |
| திரைப்படங்கள் | கே தொலைக்காட்சி | ஜெமினி மூவீஸ் | } |  |  |  |  |
# சன் டிவி நெட்வொர்க்

## தயாரிப்புகளும் செயல்பாடுகளும்

### நிலையான வரையறு தொலைக்காட்சி

| நிலையான வரையறு தொலைக்காட்சி அலைவரிசைகள் |  |  |  |  |  |  |  |
| --- | --- | --- | --- | --- | --- | --- | --- |
| பொழுதுபோக்கு | சன் தொலைக்காட்சி | ஜெமினி தொலைக்காட்சி | உதயா தொலைக்காட்சி | சூர்யா தொலைக்காட்சி | சன் வங்காள | சன் மராத்திய | சன் நீயொ |
| இசை | சன் மியூசிக்கு | ஜெமினி மியூசிக் | உதயா மியூசிக் | சூர்யா மியூசிக் |  |  |  |
| திரைப்படங்கள் | கே தொலைக்காட்சி | ஜெமினி மூவீஸ் | உதயா மூவீஸ் | சூர்யா மூவீஸ் |  |  |  |
| நகைச்சுவை | ஆதித்யா தொலைக்காட்சி | ஜெமினி காமெடி | உதயா காமெடி | சூர்யா காமெடி |  |  |  |
| சிறுவர்கள் | சுட்டித் தொலைக்காட்சி | குஷி தொலைக்காட்சி | சிண்டூ தொலைக்காட்சி | கொச்சு தொலைக்காட்சி |  |  |  |
| செய்திகள் | சன் செய்திகள் |  |  |  |  |  |  |
| பழைய திரைப்படங்கள் & பொழுதுபோக்கு | சன் லைப் | ஜெமினி லைப் | } |  |  |  |  |
# சன் டிவி நெட்வொர்க்

## தயாரிப்புகளும் செயல்பாடுகளும்

### முன்னர் ஒளிபரப்பான தொலைக்காட்சி

| நிலையான வரையறு தொலைக்காட்சி அலைவரிசைகள் |  |  |  |  |  |
| --- | --- | --- | --- | --- | --- |
| திரைப்படங்கள் | சன் ஆக்சன் | ஜெமினி ஆக்சன் | சூரியன் தொலைக்காட்சி | கிரண் தொலைக்காட்சி | சூர்யா ஆக்சன் |
| செய்திகள் | ஜெமினி செய்திகள் (2004-2019) | உதயா செய்திகள் | } |  |  |
# சன் டிவி நெட்வொர்க்

## அச்சு ஊடகம்

சன் குழுமத்தில் இரண்டு தினசரி செய்தித்தாள்கள் மற்றும் ஆறு பத்திரிகைகளை தமிழில் வைத்திருக்கிறது. 1977 ஆம் ஆண்டில் கே. பி. கந்தசாமியால் தினகரன் என்ற காலை செய்தித்தாள் நிறுவப்பட்டது. 2005 ஆம் ஆண்டில் சன் நெட்வொர்க்கால் கே. பி. கே. குமரனிடமிருந்து வாங்கப்பட்டது. இது இந்தியாவில் தினத்தந்திக்குப் பிறகு இரண்டாவது பெரிய புழக்கத்தில் உள் செய்தித்தாள் ஆகும்.  
தமிழ்முரசு ஒரு மாலை செய்தித்தாள். இக்குழுவுக்கு குங்குமம், முத்தாரம் மற்றும் வண்ணத்திரை என்ற வார இதழும், குங்குமச் சிமிழ், குங்குமம் தோழி என்ற மாத இருமுறை இதழும் உண்டு.
- ஆன்மிக பலன்
# சன் டிவி நெட்வொர்க்

## வானொலி நிலையங்கள்

இந்தக் குழு இந்தியா முழுவதும் 67 பண்பலை ஒலிபரப்பு வானொலி நிலையங்களை சூரியன் பண்பலை வானொலி, ரெட் பண்பலை வானொலி என்ற பெயரில் ஒலிபரப்புகிறது.
# சன் டிவி நெட்வொர்க்

## OTT இயங்குதளம்

-
# சன் டிவி நெட்வொர்க்

## தொலைக்காட்சி விநியோகம்

### டிடிஹ் சேவை

-
# சன் டிவி நெட்வொர்க்

## தொலைக்காட்சி விநியோகம்

### கேபிள் டி.வி

-
# சன் டிவி நெட்வொர்க்

## ஐபில் அணிகள்

-
# சிதறல் அளபுருக்கள்

**சிதறல் அளபுருக்கள்** (Scattering parameters) அல்லது **சி-அளப்புருக்கள்** (S-parameters) மின்சாரக் குறிகைகளினால் வெவ்வேறு நிலைத்த நிலை தூண்டல்கள் ஏற்படும் பொழுது, நேரியல் மின்சார வலையமைப்புகளின் மின்னியல் பண்புகளை விளக்குவதாகும்.  
இந்த அளபுருக்கள் மின்சாரப் பொறியியல், மின்னணு பொறியியல் மற்றும் தெரிவிப்புப் பொறியியல் குறிப்பாக நுண்ணலை பொறியியல் போன்ற துறைகளில் பயன்படுகின்றன.
# உயர்வு நேரம்

**உயர்வு நேரம்** (rise time) என்பது மின்னழுத்தம் அல்லது மின்சாரப் படிச் சார்பினை விளக்கும்பொழுது, ஒரு குறித்த குறைந்த மதிப்பில் இருந்து குறித்த உயர்ந்த மதிப்பை குறிகையான மாற எடுத்துக்கொள்ளும் நேரம். அதே போன்று ஒப்புமை மின்னணுவியலில், இந்த மதிப்புகள் 10% இருந்து 90% வரை படியுயரம் அடையும். கட்டுப்பாட்டு கோட்பாடில், லெவைன் கூற்றின் படி, உயர்வு நேரம் என்பது முடிவு மதிப்புடைய x% முதல் y% வரை உயர எடுத்துக்கொள்ளும் நேரம் ஆகும். மேலும் குறைந்த ஒடுக்க இரண்டாம் நிலை கட்டகங்களுக்கு 0%-100% என்றும், உய்ய ஒடுக்கத்திற்கு 5%-95% வரை என்றும், மிகையொடுக்கத்திற்கு 10%-90% என்றும் விளக்கியுள்ளார். வெளியீடு குறிகையின் வீழ் நேரத்தையும் சார்ந்துள்ளது. இரண்டு அளப்புருக்களும் (உயர்வு நேரம் மற்றும் வீழ் நேரம்) உள்ளீடு குறிகையையும், கட்டகத்தின் தன்மையும் சார்ந்ததாக உள்ளது.
# அ (கன்னடம்)

தமிழைப் போலவே கன்னடத்திலும் **அ**கரமே முதல் எழுத்து. இது ”ಅ” என்ற எழுத்தால் குறிக்கப்பெறும்.
# அ (கன்னடம்)

## எழுத்து வளர்ச்சி

பிராமியில் இருந்து கன்னட எழுத்து தோன்றியதன் வளர்ச்சி கீழே காட்டப்பட்டுள்ளது.  
| எழுத்துரு | காலம் (நூற்றாண்டு) | ஆட்சி |
| --- | --- | --- |
| கி. மு. 3 | அசோகர் |  |
| கி. மு. 2 | சதவாகனர் |  |
| கி.பி 4 | கடம்பர் |  |
| கி. பி. 6 | கங்கா |  |
| கி.பி. 6 | பதாமி சாளுக்கியர் |  |
| கி. பி. 9 | ராஷ்டிரகுடர் |  |
| கி. பி.10 | கல்யாணி சாளுக்கியர் |  |
| கி. பி. 13 | களசூரி |  |
| கி. பி. 13 | போசளர் |  |
| கி. பி. 13 | செவுனர் |  |
| கி. பி. 13 | விஜயநகரப் பேரரசு |  |
| கி. பி. 13 | மைசூர் பேரரசு | } |
# அ (கன்னடம்)

## மேலும் பார்க்கவும்

- அ, தமிழ் எழுத்தும் அதன் வளர்ச்சியும்
# சூரிய தேவன் (இந்து சமயம்)

**சூரியன்** என்பவர் இந்து தொன்மவியலின் அடிப்படையில் நவகிரகங்களில் முதன்மையானவர் ஆவார்.இவர் பிறந்த நட்சத்திரம் அஸ்தம் (கன்னி இராசி) ஆகும்.  
தட்சனின் மகள் அதிதிக்கும் காசியப முனிவருக்கும் சூரியன் பிறந்தார். சூரியனுக்கு சாயா என்ற மனைவியும், இந்த தம்பதிகளுக்கு சாவர்ணி மனு, சனீஸ்வரன், தபதி என குழந்தைகளும் உள்ளதாக பாவிஷ்ய புராணம் கூறுகிறது. சூரியனின் மற்றொரு மனைவியின் பெயர் சந்தியா. இத்தம்பதிகளுக்கு பிறந்தவர் யமன்.  
சூரியனின் முதல்-மனைவிக்கு பிறந்தவர்கள் யமன் மற்றும் யமுனை (நதி) எனவும், சூரியனின் முதல்-மனைவி சூரியனின் வெப்பம் தங்க முடியாமல் சிறிதுகாலம் அவரைப் பிரிந்திருக்க எண்ணி, தன்னைப்போலவே ஒரு நிழலை உருவாக்கிவிட்டு சென்றாள் எனவும், அந்த நிழல் உருவம் தான் சாயா எனப்படும் சூரியனின் இரண்டாவது மனைவி எனவும், சாயாவுக்கும் சூரியனுக்கும் பிறந்தவர் தான் நவக்கிரகங்களில் ஒருவராகிய சனி எனவும் கூறப்படுகின்றது.  
மகாபாரதத்தில் பாண்டவர்களின் தாயான குந்தி தனது சிறுவயதில் துர்வாச முனிவருக்கு ஆற்றிய சேவையினால் மனம் மகிழ்ந்த துருவாசர் குந்திக்கு ஒரு மந்திரம் உபதேசம் வழங்கினார் இம்மந்திரத்தை கொண்டு எந்த தேவரிடம் வேண்டுமானாலும் குழந்தை வரம் பெறலாம். விளையாட்டுப் பருவத்தில் இருக்கும் குந்தி இதை சோதித்துப் பார்ப்போம் என சூரிய தேவரிடம் மந்திரத்தை உச்சரித்தால் மனம் குளிர்ந்த சூரியதேவன் குந்திக்கு குழந்தையை வழங்கினார் அக்குழந்தை கர்ணன் ஆவார் மகாபாரதத்தில் இவர் தாராள கொடைவள்ளல் மாபெரும் வீரனும் ஆவார்.
# சூரிய தேவன் (இந்து சமயம்)

### உதயகிரிநாதர் சூரியனார் கோவில்

மதுரை கிழக்கே பொ.ஊ. 8 நுாற்றாண்டில் மன்னர்களால் உருவாக்கப்பட்ட குடைவரை கோவிலில் சூரியனுக்கு தனி சன்னதியாக உதயகிரிநாதர் எனும் திருமேனியில் லிங்க சொருபமாக அருள்பாலிக்கிறார். சூரியன் உதயமாகும் போது இவர் மீது பட்டே திரும்பும் இவ்விடம் யாருக்கு தெரியாத இடமே. இவை மதுரை கிழக்கே வரிச்சியுரிலிருந்து அருகில் திருக்குன்றத்துார் எனும் இடத்தில் அமைந்துள்ளது. காலை 8.00 முதல் 10.00 மணி வரை திறந்து இருக்கும். பௌர்ணமி மற்றும் பிரதோச நாளில் காலையிருந்து மாலை வரை திறந்து இருக்கும்.
# சூரிய தேவன் (இந்து சமயம்)

## இதனையும் காண்க

- கொனார்க் சூரியன் கோயில், ஒடிசா
- சூரியன் கோயில், குஜராத்
- மார்தாண்ட சூரியன் கோயில், காஷ்மீர்
- அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்
# தொல்காப்பியம் சொல்லதிகாரம் சேனாவரையம்

தொல்காப்பியம் சொல்லதிகாரத்துக்கு உரை எழுதிய ஆசிரியர்களில் ஒருவர் சேனாவரையர். இவரது உரை **சேனாவரையம்** என்றே போற்றப்படுகிறது.
;இவரது உரைப்பாங்கு
- தொல்காப்பியர் வடநூல் கருத்தைத் தழுவியே நூல் செய்தார் என்னும் கருத்துடையவர் சேனாவரையர்.
- இவர் வடநூற்கலை நிலைகண்டுணர்ந்த சேனாவரையர் எனக் குறிப்பிடப்பட்டுள்ளார்.
- உயர்திணை அஃறிணை என்பன தொல்லாசிரியர் குறி.
- இந் நூற்பாவில் சிவணி என்னும் வினையெச்சம் உயர்திணை என்னும் வினைக்குறிப்பினை கொண்டு முடிந்தது.
- அடிசில் என்பது உண்பன, தின்பன, பருகுவன, நக்குவன என்னும் நால் வகைக்கும், அணி என்பது கவிப்பன, கட்டுவன, செறிப்பன, பூண்பன, என்னும் தொடக்கத்தனவற்றிற்கும், இயம் என்பது கொட்டுவன, ஊதுவன, எழுப்புவன என்னும் தொடக்கத்தனவற்றிற்கும், படை என்பது எய்வன, எறிவன, வெட்டுவன, குத்துவன தொடக்கத்தனவற்றிற்கும் பொது ஆகலின் அடிசில் அயின்றார், மிசைந்தார் என்றும், அணி அணிந்தார், மெய்படுத்தார் என்றும், இயம் இயம்பிடார், படுத்தார் என்றும், படை வழங்கினார், தொட்டார் என்றும் பொதுவினையால் சொல்லுக. இவ்வாறன்றி அடிசில் அயின்றார், மிசைந்தார் என்றும், அணி கவித்தார், பூண்டார் என்றும், இயம் கொட்டினார், ஊதினார் என்றும், படை எறிந்தார், எய்தினார் என்றும் ஒன்றற்கு உரியதனால் கூறின் மரபுவழு என்க.
இவ்வாறு இவரது உரை பல நுட்பங்களைக் கொண்டது.
# தொல்காப்பியம் சொல்லதிகாரம் சேனாவரையம்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
- தொல்காப்பியம், சொல்லதிகாரம், சேனாவரையர் உரை, யாழ்ப்பாணம் நல்லூர் ஸ்ரீலஸ்ரீ ஆறுமுகநாவலர் பரிசோதித்தது, இரண்டாம் பதிப்பு 1934
# சந்திர தேவன்

**சந்திரன்** (*Chandra*; ) என்பவர் இந்து தொன்மவியலின் அடிப்படையில் நவகிரகங்களில் ஒருவராவார். இவருக்கு **சோமன்** என்ற பெயரும் உண்டு.  
வானில் நட்சத்திரங்களாக வலம் வருகின்ற தட்சனின் 27 மகள்களும் சந்திரன் மேல் காதல் கொண்டார்கள். சந்திரனை அடிமை யாய் அடையும் பொருட்டு பிரம்மா தவம் செய்வித்தார். இருப்பினும் இவர்களில் மிகவும் அழகான ரோகினியுடன் மட்டும் சந்திரன் காலம் கழித்தார். அதனால் தங்கள் தந்தையிடம் நட்சத்திர பெண்கள் புகார் தெரிவித்தனர்.  
தனது மகள்களை சமமாக நடத்தாதமையினால் சந்திரன் அழகு நாளொன்றுக்கு ஒன்று என அழிந்து மறைந்து போகும்படி தட்சன் சாபமிட்டார்.  
பதினான்கு அழகுகளையும் இழந்த சந்திரன் மீதமிருக்கும் அழகினை காப்பாற்ற சிவபெருமானிடம் தஞ்சமடைந்தார்.  
**சோமநாதர் எனும் அஸ்தகிரிநாதர்**  
மதுரை கிழக்கே பொ.ஊ. 8 நுாற்றாண்டில் மன்னர்களால் உருவாக்கப்பட்ட குடைவரை கோவிலில் சந்திரனுக்கு தனி சன்னதியாக அஸ்தகிரிநாதர் எனும் திருமேனியில் லிங்க சொருபமாக அருள்பாலிக்கிறார். சூரியன் அஸ்தமனம் ஆகும் போது இவர் மீது பட்டே திரும்பும் இவ்விடம் யாருக்கு தெரியாத இடமே. இவை மதுரை கிழக்கே வரிச்சியுரிலிருந்து அருகில் திருக்குன்றத்துார் (குன்னத்துார்) எனும் இடத்தில் அமைந்துள்ளது. காலை 8.00 முதல் 10.00 மணி வரை திறந்து இருக்கும். பௌர்ணமி மற்றும் பிரதோச நாளில் காலையிருந்து மாலை வரை திறந்து இருக்கும்.  
கந்தமா தனங்கயிலை மலைகே தாரங்  
காளத்தி கழுக்குன்றங் கண்ணா ரண்ணா  
மந்தமாம் பொழிற்சாரல் வடபற்பதம்  
மகேந்திரமா மலைநீலம் ஏம கூடம்  
விந்தமா மலைவேதஞ் சையம் மிக்க  
வியன்பொதியின் மலைமேரு உதயம் அத்தம்  
இந்துசே கரனுறையும் மலைகள் மற்றும்  
ஏத்துவோம் இடர்கெடநின் றேத்து வோமே  
மலை – 17 தலங்கள்  
கந்தமாதனம், கயிலைமலை, கேதாரம், காளத்தி, கழுக்குன்றம், அண்ணாமலை, வடபற்பதம், மகேந்திரமாமலை, நீலமலை, ஏமகூடமலை, விந்தமாமலை, வேதமலை, சையமலை, பொதியின் மலை. மேருமலை, உதயமலை, அத்தமலை ஆகிய இவையும் பிறவுமாகிய சந்திரனை முடியிலணிந்த சிவபெருமானுடைய மலைகளைப் புகழ்வோம். எம் இடர்கெடத் திசைநோக்கி நின்று அவற்றைப் புகழ்ந்து போற்றுவோம்.
# துலக்கத்திறன்

**துலக்கத்திறன்** (Responsivity) என்பது ஒரு கண்டுணர்வி கட்டகத்தின் உள்ளீடு-வெளியீடு ஈட்டத்தை அளப்பது ஆகும். ஒளிமின் கண்டுணர்வி ஒன்றை எடுத்துக்கொண்டால், அதில் ஒரு ஒளி உள்ளீடுக்கு வெளிவரும் மின்சாரத்தை அளந்து தருவது துலக்கத்திறன் ஆகும்.  
ஒளிமின் கண்டுணர்வியின் துலக்கத்திறனின் அலகு படுமின் உமிழ்வுத் திறனின் ஒரு வாட்டுக்கு எத்தனை ஆம்பியர்கள் அல்லது வோல்ட்டுகள் என்பதனால் தரப்படும். நேரியலாக உள்ளீடு தரும் கட்டகத்திற்கு, தனி துலக்கத்திறன் உண்டு. நேரியலற்ற கட்டகத்திற்கு துலக்கத்திறன் உள்ளிட வகையீட்டு சரிவாக அமையும். பெரும்பாலான ஒளிமின் கண்டுணர்வி நேரியலில் படுமின் திறனின் சார்பாகத் துலங்கும்.
# குரம்பை வீடு

**குரம்பை வீடு** என்பது கூரை வீடு ஆகும். வீடுகளின் மேற்கூரைகள் பல்வேறு பொருட்களினால் வேயப்பட்டிருக்கும். இவ்வீடுகள் ஏழை, எளியவர்கள் வாழும் வீடுகளாக இருக்கும். பண்டைய தமிழகத்தில் ஐவகை நிலங்களிலும் வாழ்ந்த மக்கள் அந்த நிலங்களில் கிடைக்கும் குரம்பைகளுக்கேற்ப வீடுகளின் கூரைகளை வேய்ந்தார்கள் குரம்பை வீடுகளைப் பற்றிய விரிவுகளைக் கடியலூர் உருத்திரங் கண்ணனார் பெரும்பாணாற்றுப்படையில் வெளிப்படுத்துகின்றார்.
# குரம்பை வீடு

## பாலை நிலம்

பாலை நிலத்தில் வாழும் எயினர்கள் ஈந்துக் குரம்பையில் வாழ்ந்தனர். ஈந்தின் இலை முள் போன்று இருக்கும். எனவே கூரையில் அணிலும் எலியும் ஓடாமல் இருக்க ஈந்துக் குரம்பை வீடுகள் பயன்பட்டன.
# குரம்பை வீடு

## மருத நிலம்

மருத நிலத்தில் நெல் மிகுதியாக விளையும். எனவே நெல்லின் வைக்கோல் கொண்டு வேயப்பட்ட நெல்குரம்பை வீடுகள் மருத நிலத்தில் மிகுதியாகக் காணப்பட்டன.
# குரம்பை வீடு

## நெய்தல் நிலம்

நெய்தல் நிலத்தில் தருப்பைப் புல் (நாணல்) அதிகம் விளைந்தது. நெய்தல் நில வலைஞர்கள் கொம்புகளை இடையில் நிறுத்தித் தாழை நாரால் அதனை இறுகக் கட்டினர். அதன் மீது தருப்பைப் புல் வேய்ந்த குரம்பை உருவாக்கினர்.
# குரம்பை வீடு

## ஏனையவை

தென்னந்தோப்புகளில் வாழ்ந்த மக்கள் தென்னை ஓலைகளைப் பாய் போல் பின்னி, தெங்குமடல் குரம்பையை ஏற்படுத்திக் கொண்டனர்.  
தற்காலத்தில் பனை ஓலைகளால் வேயப்பட்ட பனைக்குரம்பை வீடுகளும் உண்டு.
# அப்பொலோனியசின் கணக்கு

யூக்ளிடிய தள வடிவவியலில் **அப்பொலோனியசின் கணக்கு** (*Problem of Apollonius*) என்பது ஒரு தளத்தில் அமைந்த மூன்று வட்டங்களுக்கு தொடுவட்டங்களாக அமையும் வட்டங்களை வரைதலாகும்.(படம்&nbsp;1). இக்கணக்கு பெர்காவின் கணிதவியலாளர் அப்பொலோனியசால் (கிமு 262 - கிமு 190) முன்வைக்கப்பட்டு தீர்வும் காணப்பட்டது. இக்கணக்கையும் அதன் தீர்வையும் கொண்ட அவரது படைப்பான *எபாஃபாய்* (- **, "Tangencies-தொடுநிலைகள்") காலப்போக்கில் மறைந்து போனாலும் 4 ஆம் நூற்றாண்டில் அலெக்சாந்திரியாவின் பாப்பஸ் எனும் கணிதவியலாளரின் குறிப்புகளால் மீட்டெடுக்கப்பட்டது. தரப்பட்ட மூன்று வட்டங்களையும் தொடும் வட்டங்கள் மொத்தம் 8 உள்ளன (படம் 2).  
ரெனே டேக்கார்ட், தரப்பட்ட மூன்று வட்டங்கள் மற்றும் அவை மூன்றையும் தொடும் வட்டம் ஆகியவற்றின் ஆரங்களுக்கு இடையேயுள்ள தொடர்பை டேக்கார்ட்டின் தேற்றம் வாயிலாகத் தந்துள்ளார். அப்பொலோனியசின் இக்கணக்கு முப்பரிமாணத்திற்குப் பொதுமைப்படுத்தப்பட்டுள்ளது: அது தரப்பட்டுள்ள மூன்று கோளங்களைத் தொட்டவாறு அமையும் நான்காவது கோளம் காண்பதாகும்.
# அப்பொலோனியசின் கணக்கு

## கூற்று

;அப்பொலோனியசின் கணக்கின் பொதுக்கூற்று:
ஒரு தளத்தில் அமையும் மூன்று வடிவவியல் பொருட்களைத் தொடுகின்ற ஒன்று அல்லது ஒன்றுக்கும் மேற்பட்ட வட்டங்களை வரைதலாகும். எடுத்துக்கொள்ளப்படும் மூன்று வடிவவியல் பொருட்கள் புள்ளிகளாகவோ, கோடுகளாகவோ அல்லது வட்டங்களாகவோ இருக்கலாம். இம்மூன்றும் எவ்விதத்திலும் அமையலாம்; ஒன்றையொன்று குறுக்கிடலாம்; ஆனால் அவை மூன்றும் வெவ்வேறானவையாக இருத்தல் அவசியம்; அதாவது அவை ஒன்றோடொன்று பொருந்துதல் கூடாது.  
தொடுநிலையின் வரையறை:  
ஒரு புள்ளி, ஒரு கோடு, ஒரு வட்டம் ஆகிய மூன்றும் தனக்குத்தானே தொடுநிலையில் அமையும். எனவே ஒரு வட்டமானது ஏதேனும் இரு வட்டங்களைத் தொட்டவாறு இருக்குமானால் அதையும் சேர்த்து அது மூன்று வட்டங்களைத் தொடுவதாகக் கணக்கில்கொண்டு, அவ்வட்டத்தை அப்பலோனியஸ் கணக்கின் தீர்வாகக் கொள்ளலாம்.  
இரு வடிவவியல் பொருட்களுக்கிடையே ஒரு பொதுப்புள்ளி இருக்குமானால் அவை இரண்டும் ஒன்றையொன்று வெட்டுவதாகக் கொள்ளப்படும். எனவே வரையறைப்படி, ஒரு கோடு அல்லது வட்டத்தின் மீது ஒரு புள்ளி அமையுமானல் அப்புள்ளி, அக்கோட்டிற்கோ அல்லது வட்டத்துக்கு தொடுநிலையில் அமையும்; என்வே வெவ்வேறான இரு புள்ளிகள் தொடுநிலையில் இராது.  
இரு வெவ்வேறான கோடுகளோ அல்லது வட்டங்களோ வெட்டிக் கொள்ளும் புள்ளியில் ஏற்படும் கோணம் பூச்சியமாக இருந்தால் அவை தொடுநிலையில் உள்ளன எனப்படும். அந்நிலையில் அவை வெட்டிக்கொள்ளும் புள்ளி தொடுபுள்ளி எனப்படும். இது ஒரு கோடு, ஒரு வட்டம் ஆகிய இரண்டுக்கும் பொருந்தும். இரு இணைகோடுகளை ஒன்றுக்கொன்று முடிவிலியில் தொடும் கோடுகளாகக் கருத முடிந்தாலும் பொதுவாக வெவ்வேறான இரு கோடுகள் ஒன்றுக்கொன்று தொடுகோடுகளாக இருக்க முடியாது. தீர்வு வட்டம் தரப்பட்ட மூன்று வட்டங்களையும் உட்புறமாகவோ அல்லது வெளிப்புறமாகவோ தொடலாம்.  
தரப்பட்ட மூன்று புள்ளிகளில் இருந்து உள்ள தூரங்களின் வித்தியாசம், மதிப்பறியப்பட்டவையாக உள்ளபடி அமையும் ஒன்று அல்லது ஒன்றுக்கும் மேற்பட்ட புள்ளிகளைக் காண்பதாகவும் அப்பலோனியசின் கணக்கின் கூற்றைக் கூறலாம்:  
தரப்பட்ட வட்டங்களின் ஆரங்கள் *r*<sub>1</sub>, *r*<sub>2</sub> and *r*<sub>3</sub>; தீர்வு வட்டத்தின் ஆரம் *r*<sub>*s*</sub> எனில் தீர்வு வட்டம் தரப்பட்ட வட்டங்களை வெளிப்புறமாகத் தொடும்போது அதன் மையத்திற்கும் மற்ற மூன்று வட்டங்களின் மையங்களுக்கும் இடைப்பட்ட தொலைவுகள் முறையே:  
:<math>d_1 = r_1 + r_s </math>
:<math>d_2 = r_2 + r_s </math>
:<math>d_3 = r_3 + r_s </math>  
மேலும் இத்தொலைவுகளுக்கிடையுள்ள வித்தியாசங்கள் மாறிலிகளாக இருக்கின்றன. அவை தெரிந்த ஆரங்களின் மதிப்புகளின் வாயிலாக அமைகின்றன:  
:<math>d_1 - d_2 = r_1 - r_2 </math>
:<math>d_2 - d_3 = r_2 - r_3 </math>
:<math>d_3 - d_1 = r_3 - r_1 </math>  
இதனைத் தரப்பட்ட வட்டங்களைத் தீர்வு வட்டமானது உட்புறமாகத் தொடும்போதும் காணலாம்.
# அப்பொலோனியசின் கணக்கு

## வரலாறு

வடிவவியல் கணக்குகளிலேயே பிரபலமானதாகக் கருதப்பட்ட அப்பலோனியசின் கணக்கிற்கு வடிவவியல் மற்றும் இயற்கணித தீர்வுகள் கண்டுபிடிக்கப்பட்டன. அப்பலோனியசின் கணக்கு மற்றும் தீர்வும் காலப்போக்கில் மறைந்து போனாலும் அலெக்சாந்திரியாவின் பாப்பசின் குறிப்புகளைக் கொண்டு பிரெஞ்சு கணிதவியலாளர் ஃபிரான்சுவா வியேட் மற்றும் பலரால் அவை மீளமைக்கப்பட்டன. இக்கணக்கிற்கான முதலாவது புதுத்தீர்வு 1596 ஆம் ஆண்டு *ஏட்ரியான் வோன் ரூமெனால்* வெளியிடப்பட்டது. இவர் தீர்வு வட்டங்களின் மையங்களை இரு அதிபரவளையங்களின் வெட்டும் புள்ளிகளாக அமைவதைக் கண்டறிந்தார். வோன் ரூமெனின் தீர்வுமுறை 1687 இல் நியூட்டனாலும், பின்னர் 1881 இல் கணிதவியலாளர் ஜான் கேசியாலும் சீரமைக்கப்பட்டது.  
வான் ரூமனின் தீர்வுமுறையில் அப்பலோனியசின் கணக்கின் தீர்வினைக் கவராயம் மற்றும் நேர்விளிம்பு மட்டும் பயன்படுத்திக் கண்டுபிடிக்க முடியவில்லை. அப்பலோனியசின் கணக்கிற்குத் தீர்வுகாண வோன் ரூமெனை ஊக்கப்படுத்திய அவரது நண்பர் ஃபிரான்சுவா வியேட் அத்தீர்வினைக் கவராயம் மற்றும் நேர்விளிம்பு மட்டும் பயன்படுத்திக் கண்டுபிடித்தார். இவரது தீர்வுமுறை அப்பலோனியசின் தீர்வோடு அதிகம் பொருந்தியது. பிற தீர்வுகள், மூன்று வெவ்வேறு கணிதவியலாளர்களால் வெளியிடப்பட்டது.  
மேலும் பல வடிவவியல் தீர்வுகள் 19 ஆம் நூற்றாண்டில் கண்டறியப்பட்டன. அவற்றுள் ழான் விக்டர் போன்செலாட்டின் (1811) தீர்வும், ஜோசப் டியாஸ் கொர்கோனின் (1814) தீர்வும் குறிப்பிடத்தக்கன.  
17 ஆம் நூற்றாண்டின் ரெனே டேக்கார்ட் மற்றும் பொகிமியாவின் இளவரசி எலிசபெத் இருவரும் இக்கணக்கின் இயற்கணித தீர்வுகளின் முன்னோடிகள் ஆவர். இவர்களது தீர்வுகள் சற்று சிக்கலானவையாக இருந்தன. பின்னர் 18 மற்றும் 19 ஆம் நூற்றாண்டுகளில் இக்கணக்கிற்கு இயற்கணித முறையில் தீர்வு கண்டவர்கள் லியோனார்டு ஆயிலர், நிக்கோலஸ் ஃபஸ், லசார் கார்னோ அகஸ்டின் லூயிஸ் கோஷி ஆவர்.
# அப்பொலோனியசின் கணக்கு

## தீர்வு முறைகள்

### ஏட்ரியான் வோன் ரூமெனின் (1596) தீர்வு முறை

ஏட்ரியான் வோன் ரூமெனின் (1596) தீர்வு முறை இரு வெட்டிக்கொள்ளும் அதிபரவளைவுகளை அடிப்படையாகக் கொண்டிருந்தது. வியேட் பத்து வகைகளுக்கும் கவராயமும் நேர்விளிம்பும் மட்டுமே கொண்டு காணக்கூடிய தீர்வுகளைக் கண்டறிந்தார். எளிதான வகைகளின் தீர்வுகளை முதலில் கண்டு, பின்னர் அதனைப் பயன்படுத்தி சிக்கலான வகைகளின் தீர்வுகளைக் கண்டார். எடுத்துக்கொள்ளப்படும் மூன்று வட்டங்களும் அவற்றின் தீர்வு வட்டமும் ஒரே தளத்தில் அமைவன என்பதால் கார்ட்டீசியன் ஆள்கூற்று முறைமைப்படி அவற்றின் அச்சுதூரங்களை முறையே (*x*<sub>1</sub>, *y*<sub>1</sub>), (*x*<sub>2</sub>, *y*<sub>2</sub>) and (*x*<sub>3</sub>, *y*<sub>3</sub>), (*x*<sub>*s*</sub>, *y*<sub>*s*</sub>) எனவும் அவற்றின் ஆரங்களை முறையே *r*<sub>1</sub>, *r*<sub>2</sub>, *r*<sub>3</sub>, *r*<sub>*s*</sub> எனவும் கொள்ளலாம். தீர்வு வட்டமானது தரப்பட்ட மூன்று வட்டங்களையும் தொடுவதற்கான நிலையை பின்வரும் சமன்பாட்டுத் தொகுதி தருகிறது:  
:<math>
\( x_{s} - x_{1} \)^{2} +
\( y_{s} - y_{1} \)^{2} =
\( r_{s} - s_{1} r_{1} \)^{2}
</math>  
:<math>
\( x_{s} - x_{2} \)^{2} +
\( y_{s} - y_{2} \)^{2} =
\( r_{s} - s_{2} r_{2} \)^
</math>  
:<math>
\( x_{s} - x_{3} \)^{2} +
\( y_{s} - y_{3} \)^{2} =
\( r_{s} - s_{3} r_{3} \)^{2}.
</math>  
சமன்பாடுகளின் வலதுபுறமுள்ள *s*<sub>1</sub>, *s*<sub>2</sub> and *s*<sub>3</sub> இன் மதிப்புகள் ±1 ஆக அமைகின்றன. தீர்வு வட்டம் தரப்பட்ட வட்டங்களில் ஒன்றை உட்புறமாகத் தொடும்போது *s* = 1 ஆகவும், வெளிப்புறமாகத் தொடும்போது *s* = −1 ஆகவும் இருக்கும். படம் &nbsp;1 மற்றும் 4 இல் பிங்க் நிற தீர்வு வட்டம், வலப்புறமுள்ள நடுத்தர அளவு வட்டத்தை உட்புறமாகவும், இடதுபுறமுள்ள சிறிய மற்றும் பெரிய வட்டங்களை வெளிப்புறமாகவும் தொடுகிறது. தரப்பட்ட வட்டங்களை அவற்றின் ஆர அளவுகளைக் கொண்டு வரிசைப்படுத்தினால் இத்தீர்வுக்குரிய குறிகள் . இம்மூன்று குறிகளையும் சார்பின்றி தேர்வு செய்யலாம் என்பதால் மொத்தம் சமன்பாட்டுத் தொகுதிகள் கிடைக்கின்றன. ஒவ்வொரு தொகுதியும் அப்பொலோனியசின் கணக்கிற்கு ஒரு தீர்வினைத் தருவதால் மொத்தம் கிடைக்கக்கூடிய தீர்வுகள் எட்டாகும்.  
மூன்று சமன்பாடுகளையும் விரித்து சுருக்கக் கிடைக்கும் மூன்று சமன்பாடுகளில் இடதுபுறம் -ம் வலதுபுறம் *r*<sub>*s*</sub><sup>2</sup> -ம் இருக்கும். அவற்றை ஒரு சமன்பாட்டிலிருந்து மற்றொன்றைக் கழிப்பதன் மூலம் அவற்றிலுள்ள இருபடி உறுப்புகளை நீக்கி, மீதமுள்ள ஒருபடி உறுப்புகளை *x*<sub>*s*</sub>, *y*<sub>*s*</sub> இன் மதிப்புகளைத் தருகின்ற நேரியல் சமன்பாடுகளாக பின்வருமாறு மாற்றலாம்.  
:<math>
x_{s} = M + N r_{s}
</math>  
:<math>
y_{s} = P + Q r_{s}
</math>  
இங்கு *M*, *N*, *P* , *Q* ஆகியவை தரப்பட்ட வட்டங்களின் தெரிந்த அளவுகள் மற்றும் குறிகளின் வாய்ப்புகளாலும் அமையும். இம்மதிப்புகளை முதல் சமன்பாட்டுத் தொகுதியைச் சேர்ந்த ஏதேனும் ஒரு சமன்பாட்டில் பதிலிடக் கிடைக்கும் இருபடிச்சமன்பாட்டைத் தீர்த்து, *r*<sub>*s*</sub> இன் மதிப்பைக் கண்டுபிடிக்கலாம். பின் *r*<sub>*s*</sub> இன் எண்மதிப்பை நேரியல் சமன்பாடுகளில் பதிலிடுவதன் மூலம் *x*<sub>*s*</sub> , *y*<sub>*s*</sub> மதிப்பினைக் கண்டுபிடிக்கலாம்.
# ஆலவட்டம்

இன்னிய அணியில் ஒரு அங்கமாக ஆலவட்டம்]]
**ஆலவட்டம்** (*Aalavattam*) என்பது தெய்வங்கள் மற்றும் அரச பிரதானிகளின் ஊர்வலங்களின் போது இருபுறமும் ஏந்தப்பட்டுவரும் அலங்காரமான ஒரு மரியாதைப் பொருளாகும். இது பொதுவாக வட்டவடிவிலான கேடய வடிவில் காணப்படும். சிலவற்றில் இறகுகள் கொண்டு அலங்கரிக்கப்பட்டிருக்கும். இது திருவிழாக்கள் மற்றும் நடனங்களின் போது, குறிப்பாக தென்னிந்தியாவில் மரியாதைக்குரிய சிலைகள், தெய்வங்கள் அல்லது தொன்மக் கதாபாத்திரங்களின் இருபுறமும் வைக்கப்படுகிறது. இந்தப் பொருள் இந்தியாவின் உள்ள கேரள மாநிலத்தில் தனித்துவமாக பயன்படுத்தப்படுகிறது. இந்தப் பெயர் தமிழ் மற்றும் மலையாளத்திலிருந்து வந்ததாகும்.
# த.தே கால மாறிலி

**மின்தடையம்-மின்தேக்கி கால மாறிலி** (Resistance-Capacitance) அல்லது **த.தே கால மாறிலி** (RC Time constant) என்பது மின்தடையம்-மின்தேக்கி சுற்றுகளின் கால மாறிலி ஆகும். இதன் மதிப்பி சுற்றின் மின்தடைய மதிப்பையும் (ஓம்களில்), சுற்றின் மின்தேக்க மதிப்பையும் (பாரடேக்களில்) பெருக்கினால் வரும் தொகையாகும், அதாவது <math>\tau</math> = *R × C*.  
இது மின்தடையம் வழியாக 63.2 விழுக்காடு அளவிற்கு முதல் மற்றும் முடிவு மதிப்பிற்கும் உள்ள வேறுபாடு இருக்குமாறு மின்தேக்கியை மின்னூட்டவும், மின்னிறக்கவும் எடுத்துக் கொள்ளும் நேரமாகும். இந்த மதிப்பை கணித மாறிலி e யால் கிடைக்கப்பெறும், குறிப்பாக <math>1-e^{-1}</math>.
# த.தே கால மாறிலி

## வெட்டுநிலை அலைவெண்

கால மாறிலியானது <math>\tau</math> த,தே சுற்றின் மற்றொரு அளப்புருவான வெட்டுநிலை அலைவெண் *f*<sub>c</sub> பின்வருமாறு தொடர்பு கொண்டிருக்கும்,  
:<math>\tau = RC = \frac{1}{2 \pi f_c}</math>
# கட்டுப்பாட்டுப் பொறியியல்

**கட்டுப்பாட்டுப் பொறியியல்**, (*Control Engineering*) என்பது கட்டுபாட்டுச் சூழலில் தேவைப்படும் நடத்தையைப் பெறுமாறு ஒரு பொருளின் இயக்கத்தை கட்டுபாட்டுக் கோட்பாட்டின் (Control Systems Theory) அடிப்படையில் வடிவமைக்கும் பொறியியல் புலமாகும்.. கட்டுபாட்டுப் புலம் மின்பொறியியலில் ஒரு பாடமாக உலகின் பல நிறுவனங்களில் நடத்தப்படுகிறது.  
நடைமுறையில் குறிப்பிட்ட கட்டுபடுத்தப்படும் செயல்முறையின் செயல்திறத்தை மதிப்பிட உணரிகளும் காணிகளும் பயன்படுகின்றன; இந்த அளவீடுகள், குறிப்பிட்ட செயல்முறையின் தேவையான நடத்தையை அடைய வேண்டப்படும், திருத்தப் பின்னூட்டத்தைத் தருகின்றன. மாந்த உள்ளீடு இல்லாமல் செயல்பட வடிவமைக்கும் அமைப்புகள் தன்னியக்கக் கட்டுபாட்டு அமைப்புகள் எனப்படுகின்றன. எடுத்துகாட்டாக சீருந்து வேகத்தை ஒழுங்குபடுத்தும் வேகக் கட்டுபடுத்தியைக் கூறலாம். கட்ட்பாட்டு அமைப்புப் பொறியியல் பலபுலத் தன்மை வாய்ந்த்தாக உள்ளதால், கட்டுபாட்டு அமைப்புப் பொறியியல் பல்வேறு வகைசார்ந்த அமைப்புகளின் கணிதவியல் படிமங்களைப் பயன்படுத்தி அவற்றின் கட்டுபாட்டு அமைப்பை வடிவமைத்து நடைமுறைப்படுத்தலில் கவனத்தைக் குவிக்கிறது.
# கட்டுப்பாட்டுப் பொறியியல்

## பருந்துப்பார்வை

புத்தியல் கட்டுபாட்டுப் பொறியியல் 20 ஆம் நூற்றாண்டுத் தொழில்நுட்ப வளர்ச்சியால் கணிசமான கவனத்தை ஈர்த்த புதிய பொறியியல் புலமாகும். இது கட்டுபாட்டுக் கோட்பாட்டை நடைமுறையில் தொழில்நுட்பப் புலத்துக்குப் பயன்படுத்தியதால் உருவாகிய பொறியியல் புலமென வரையறுக்கலாம். பல்வேறு கட்டுபாட்டு அமைப்புகளில் இந்தக் கட்டுபாட்டுப் பொறியியல் முதன்மையான பாத்திரம் வகிக்கிறது. இவற்றில் வீட்டில் பயன்படும் சலவை எந்திரம் முதல் வான்கலத்தின் உயர்செயல்திற F-16 வகை போர் விமானம் வரை அடங்கும். இது புறநிலை அமைப்புகளைக் கணிதப் படிமங்களால் உள்ளீடு, வெளியீடு வழியாகப் புரிந்துகொள்ள முயல்கிறது. மேலும் அவ்வமைப்புகளின் உறுப்புகளின் தனி நடத்தைகளையும் ஒருங்கிணைப்பதிலும் அக்கறை கொள்கிறது; பின்னர், அவ்வஐப்புகளுக்கான கட்டுபடுத்திகளைக் கட்டுபாட்டு வடிவமைப்பு முறைகளைப் பயன்படுத்தி உருவாக்குகிறது; அவற்றை புறநிலை அமைப்புகளில் கிடைக்கும் தொழில்நுட்ப வளர்ச்சியால் இணைத்து நடைமுறைப்படுத்துகிறது. கட்டுபாட்டு அமைப்பு எந்திரவகையாகவோ மின்னியல் வகையாகவோ பாய்ம வகையாகவோ வேதியியல் வகையாகவோ நிதியியல் வகையாகவோ உயிரியல் வகையாகவோ அமையலாம். இதற்கான கணிதவியல் படிம்மும் பகுப்பாய்வும் கட்டுபடுத்தி வடிவமைப்பும் கட்டுபாட்டுக் கோட்பாட்டை, வடிவமைப்பின் தன்மையைப் பொறுத்து, நேரக்களம், அலைவெண் களம், S களம் (சிக்கலெண்-s களம்) ஆகியவற்றில் ஒன்று அல்லது பல களங்களில் பயன்படுத்துகிறது .  
கட்டுப்பாட்டுப் பொறியியலின் முதன்மையான நோக்கம் பொருளின் இயக்கத்தை நிலைப்புத்தன்மை உடையதாக மாற்றுவது. கட்டுப்பாட்டில் இரு வேறு முரண்பட்ட குறிக்கோள்கள் உள்ளன.  
- **செயலாக்கம்** (Performance) - இது பொருளின் இயக்கம் அதன் நோக்கத்தை திறம்பட நிறைவு செய்வது.
- **உரன் உடைமை** (Robustness) - இது ஒரு பொருளின் இயக்கத்தினூடே நேரும் இடையீடுகளை திறம்பட எதிர்கொள்வது.  
இயக்கத்தை செயலாக்கத்தை சீரிய முறையில் கட்டுப்படுத்த கட்டுப்பாட்டு அமைப்பின் ஈட்டம் அல்லது மிகைப்பு (Gain) தேவைப்படும். ஆனால் இயக்கத்தினூடே நேரும் இடையீடுகள் அதன் விளைவிலும் எதிரொலிப்பதால் செயலாக்கம் குறைந்த உரன் உடைமைக்கு இட்டுச் செல்கிறது.
# கட்டுப்பாட்டுப் பொறியியல்

## வரலாறு

தானியங்கு கட்டுப்பாட்டு அமைப்புகள் முதன்முதலில் 2000 ஆண்டுகளுக்கு முன்பு வடிவமைக்கப்பட்டுள்ளன. கி.மு 300 ஆண்டளவில் எகிப்திய நாட்டு அலக்சாந்திரியாவில் உள்ள கெட்சிபையோசு நீர்மக் கம்பப் பகுப்பு தான் முதல் பதிவுசெய்யப்பட்ட வழிகாட்டல் கட்டுப்பாட்டு அமைப்பாக கருதப்படுகிறது. கி.மு 300 ஆண்டளவில் எகிப்திய நாட்டு அலக்சாந்திரியாவில் உள்ள கெட்சிபையோசு நீர்க் கடிகாரம் தான் முதல் பதிவுசெய்யப்பட்ட வழிகாட்டல் கட்டுப்பாட்டு அமைப்பாக கருதப்படுகிறது. ஒரு கலனில் உள்ள நீரின் மட்டத்தைக் கட்டுப்படுத்தி அதன்வழியாக பாயும் நீரின் பருமனை அளந்து நேரத்தைக் கணித்தது. இக்கருவி மிகவும் வெற்றிகரமானதாக இருந்தது. வேறு சில தானியங்கு அமைப்புகள் காலங்காலமாக பல நூற்றாண்டுகளாக வழக்கில் இருந்தாலும் 17 மற்றும் 18 ஆம் நூற்றாண்டில்தான் திறந்த கண்ணி கட்டுப்பாட்டு அமைப்புகள் பெயர்பெறத் தொடங்கின. இவை சில அரும்பணிகளைச் செய்யவும் சில பொழுதுபோக்குக்காகவும் அமைந்தன. எடுத்துகாட்டாக ஒரேவகை நடன அடவுகளை மீண்டும் மீண்டும் செய்த நடனப் பாவைகள் குறிப்பிட்தக்கன. சிறப்பான வளர்ச்சி, 1691 ஆம் ஆண்டு *டிரெப்பல் சிர்கா* என்பவர் உலைகளின் கட்டுபாட்டுக்காக உருவாக்கிய வெப்பநிலைச் சீராக்கியும், 1788ஆம் ஆண்டு *ஜேம்ஸ் வாட்* நீராவி இயந்திரத்திற்காக உருவாக்கிய பறக்கும் பந்து சீராக்கியும் இணைந்த கண்ணித் தானியங்கு கட்டுப்பாட்டு அமைப்புகளின் வளர்ச்சிக்கு வழிவகுத்தன.  
ஜேம்சு கிளார்க் மேக்சுவெல் தனது 1868 ஆம் ஆண்டுr "ஆளிகைகளைப் பற்றி (On Governors)" எனும் ஆய்வுக் கட்டுரையில் பறக்கும் பந்து ஆளிகைகளின் நிலைப்பின்மையைத் வகையக் கலனச் சமன்பாட்டால் விளக்கினார். இது தான் முதன்முதலாக கட்டுபாட்டு அமைப்பை விளக்கப் பயன்படுத்திய கணிதவியல் படிமம் ஆகும். இது சிக்கலான நிகழ்வுகளைப் புரிந்துகொள்வதில் கணிதவியல் படிமங்களின் சிறப்பையும் முதன்மையையும் விளக்கியது. இதுவே கணிதவியல் அமைப்புக் கோட்பாடு. கட்டுபாட்டுக் கோட்பாடு ஆகிய புலங்களின் முறையான தோற்றத்தையும் குறித்தது. கட்டுபாட்டுக் கோட்பாட்டின் அடிப்படைகள் முன்பே இருந்தாலும் அவை மேக்சுவெல் பகுப்பாய்வைப் போல நிறைவானவையாகவோ புரட்சிகரமாகவோ அமையவில்லை.
# பெருந்துறைமுகம்

**பெருந்துறை** என்பது சங்ககாலத்தில் கழிமுகங்களின் உட்பகுதியில் காணப்படும் துறைமுகமாகும். நீர்க்கலங்களில் இருந்து நிறை அதிகமான பொருட்கள் முன்துறையில் இறக்கப்பட்டவுடன் தன் பாய்மரங்களை மீண்டும் உயர்த்தி நீரோட்டம் அதிகமாக இருக்கும் கழிமுகத்தின் உட்பகுதியான இப்பெருந்துறைக்கு செல்லும். இதையே புறம் *கூம்போடு மீம்பாய் கலையாது புகாஅர்ப் புகுந்த பெருங்கலம்* என்று குறிப்பிடுகிறது. மேற்குறித்த சங்கப்பாடல்கள் கழிமுகங்களில் வெளிப்பகுதியில் நீரோட்டம குறைவு என்பதால் அங்கே உள்ள முன்துறையில் நங்கூரமிட்டு பாய்மரம் இறக்கி நிறை அதிகம் கொண்ட பொருட்களை இறக்கிவிட்டு, கழிமுகத்தின் வாய்ப்பகுதியில் நீரோட்டம் அதிகம் என்பதால் அங்கே பாய்மரத்தை ஏற்றி மிக வேகமாக கழிமுகத்தின் உட்பகுதியான பெருந்துறையை அடையுமாம் தமிழர் கலங்கள் என்பதையே குறிக்கின்றன.
# பெருந்துறைமுகம்

## பெருந்துறைமுகங்கள்

| பெயர் | துறைமுக அரசன் | நாடு | சிறப்புகள் |
| --- | --- | --- | --- |
| கொற்கை பெருந்துறை | பாண்டிய இளவரசன் | தென்பாண்டி நாடு | கொற்கைஅம் முன்துறையில் குளித்த முத்துக்களை கொற்கைஅம் பெருந்துறையில் விற்பர். அதன் காவலன் பாண்டிய வேந்தன். பெருந்துறையில் முத்தை வாங்கிச் சூடிக் கொள்வர். |
| கழார் பெருந்துறை | பரதவர் கோமான் மத்தி | சோழ நாடு | கழாஅர்ப் பெருந்துறையில் விழாக்கள் கொண்டாடப்பட்டன. |
| பட்டினப்பாக்கம், மருவூர்ப்பாக்கம் | சோழ வேந்தன் | புகார், சோழ நாடு | இப்பெருந்துறையிலேயே பண்டங்களை பற்றிய கணக்கு வழக்குகள் எடுக்கப்பட்டு சோழரின் புலிச்சின்னம் கணக்கு எடுத்த பண்டத்தின் மீது பொறிக்கப்படும். |
| ஊணூர் | தழும்பன் | பாண்டிய நாடு | } |
# துடிப்பு அதிர்வெண் குறிப்பேற்றம்

**துடிப்பு அதிர்வெண் குறிப்பேற்றம்** (Pulse-frequency modulation) என்பது ஒப்புமை குறிகையை 1 மற்றும் 0 ஆகிய இரண்டு மட்டத்தில் குறிப்பிடும் ஒரு வகை குறிப்பேற்ற முறையாகும். இது சதுர அலைகளின் பணிச்சுழற்சியில் ஒப்புமை குறிகையின் அளவை குறியீடாக்கி பல விளக்கமான தகவல்களையும் சேர்க்கக்கூடிய துடிப்பு அகல குறிப்பேற்றத்துடன் ஒத்ததாகவுள்ளது.
# குங்பூ

பொதுவாக, **குங்பூ** அல்லது **குங்ஃபூ** என்பது சீன சண்டைக் கலைகளைக் குறிக்கிறது. இது சீனாவில் பொறுமை, ஆற்றல் மற்றும் முடிக்க நேரம் தேவைப்படும் எந்தவொரு படிப்பு, கற்றல் அல்லது பயிற்சியைக் குறிக்கிறது. அதன் உண்மையான பொருளில், குங்பூ கடின உழைப்பு மற்றும் பயிற்சி மூலம் அடையப்பட்ட எந்தவொரு ஒழுக்கத்தையும் அல்லது திறமையையும் குறிக்கலாம். அது தற்காப்பு கலைகளாக இருக்க வேண்டிய அவசியமில்லை (உதாரணமாக, தேநீர் தயாரிக்கும் ஒழுக்கம் கோங்பூ தேநீர் விழா என அழைக்கப்படுகிறது). மாண்டரின் மொழியில் "சீன சண்டைக் கலை" என்பதன் நேரடிச் சொல்லானது '' ஆகும்.
# தொல்காப்பியம் பொருளதிகாரம் பேராசிரியம்

தொல்காப்பியம் பொருளதிகாரப் பகுதியில் உள்ள 9 இயல்களில் இறுதியில் உள்ள மெய்பாட்டியல், உவமவியல், சேய்யுளியல், மரபியல் ஆகிய நான்கு இயல்களுக்கு மட்டும் பேராசிரியரது உரை உள்ளது. இவர் 13 ஆம் நூற்றாண்டில் வாழ்ந்தவர்.
# தொல்காப்பியம் பொருளதிகாரம் பேராசிரியம்

## அரிய விளக்கங்கள்

பேராசிரியர் தமது உரையில் அரிய விளக்கங்கள் பலவற்றைத் தந்துள்ளார். அவற்றுள் எடுத்துக்காட்டுக்காகச் சில:
- பண்ணை - முடியுடை வேந்தரும், குறுநில மன்னரும் முதலாயினோர் நாடக மகளிர் ஆடலும் பாடலும் கண்டும் கேட்டும் காமம் நுகரும் இன்ப விளையாட்டு.
- மருட்கை என்பது வியப்பு; அற்புதம் எனினும் அமையும்.
- நிம்பிரி என்பது பொறாமை தொன்றும் குறிப்பு
- ஆமா என்பது ஆ போல இருக்கும்
- திறம் என்பது இலக்கணம்
- ஆனந்த உவமை குற்றம் என அகத்தியனார் குறிப்பிடுகிறார்.
- தூக்கு என்பது பாக்களைத் துணித்து நிறுத்துதல்
- யாப்பு என்பது அடிதொறும் பொருள் பெறச் செய்வது.
# தொல்காப்பியம் பொருளதிகாரம் பேராசிரியம்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# ரெகுநாதபுரம்

::  
**ரெகுநாதபுரம்** (ஆங்கிலம்:Regunathapuram) என்பது இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் உள்ள ஒரு கிராமம் ஆகும்.  
போக்குவரத்து:  
ரெகுநாதபுரம் தஞ்சாவூர், கறம்பக்குடி, புதுக்கோட்டை ஆகிய பகுதிகளுக்குச் செல்லும் சாலையால் இணைக்கப்பட்டுள்ளது. இந்த இடங்களுக்கு தனியார் மற்றும் அரசு கேரியர்கள் மூலம் அடிக்கடி பேருந்து சேவைகள் உள்ளன.  
அருகிலுள்ள ரயில் நிலையம் தஞ்சாவூரில் உள்ளது.  
ரெகுநாதபுரத்திலிருந்து 60 கிலோமீட்டர்கள் (37 மைல்) தொலைவில் உள்ள திருச்சிராப்பள்ளி விமான நிலையம் அருகிலுள்ள விமான நிலையம் ஆகும்.  
தட்டாமனைப்பட்டி, கீரத்தூர், கல்லேரிப்பட்டி, புதுவிடுதி, வந்தான்விடுதி ஆகியவை ரெகுநாதபுரத்திற்கு மிக அருகில் உள்ள கிராமங்கள்.  
கல்வி
அரசு மேல்நிலைப் பள்ளி
பெண்களுக்கான ஆக்ஸிலியம் கலை மற்றும் அறிவியல் கல்லூரி[2]
பெண்களுக்கான ஆக்சிலியம் காலேஜ் ஆஃப் எஜுகேஷன்[3]
சிறந்த கேட்டரிங் மற்றும் நர்சிங் கல்லூரி.[சான்று தேவை]
சுகாதார பராமரிப்பு
ரெகுநாதபுரத்தில் ஆரம்ப சுகாதார நிலையம், அரசு மருத்துவமனை, அரசு மேல்நிலைப் பள்ளி மற்றும் கால்நடை மருத்துவமனை உள்ளது. ரெகுநாதபுரம் கிராமத்தை நாங்கள் விரும்புகிறோம், இது மிகவும் பசுமையானது மற்றும் கடவுளால் கொடுக்கப்பட்ட அழகான இயற்கையானது.[சான்று தேவை].  
கலாச்சாரம்
ரெகுநாதபுரத்தில் மூன்று முக்கிய மதங்கள் (இந்து, கிறிஸ்தவம் மற்றும் இஸ்லாம்) பின்பற்றப்படுகின்றன. ரெகுநாதபுரத்தில் அடைக்கல மாதா தேவாலயம், புனித அந்தோணியார் தேவாலயம் மற்றும் ஒரு மசூதி ஆகிய மூன்று இந்து ஆலயங்கள் உள்ளன.  
அடைக்கல மாதா தேவாலயத்தில் வருடாந்த விருந்து ஒவ்வொரு வருடமும் மே மாதம் முதல் சனிக்கிழமையன்று வருகிறது. ரெகுநாதபுரம் மக்கள் பொங்கல், தீபாவளி, கிறிஸ்துமஸ் மற்றும் ரம்ஜான் போன்ற முக்கிய பண்டிகைகளை கொண்டாடுகின்றனர்.[4]  
பொருளாதாரம்
ரெகுநாதபுரத்தின் பொருளாதாரம் விவசாயத்தை அடிப்படையாகக் கொண்டது, ஆழ்குழாய் கிணறுகள் மற்றும் நீர்த்தேக்கங்களில் இருந்து பாசனம் செய்யப்படுகிறது.[சான்று தேவை] முக்கிய விவசாய பொருட்கள் அரிசி, கரும்பு, மா, தேங்காய், உளுந்து, இஞ்சி, ராகி, செம்பருத்தி, பச்சைப்பயறு மற்றும் மக்காச்சோளம் ஆகும்.
# ரெகுநாதபுரம்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 36&nbsp;மீட்டர் (118&nbsp;அடி) உயரத்தில் இருக்கின்றது. இந்த ஊர் தஞ்சாவூரிலிருந்து 25 கிலோமீட்டர் தொலைவில் இருக்கிறது.
# பூஜா காந்தி

**பூஜா காந்தி** என்பவர் கன்னடத் திரைப்பட நடிகை ஆவார். இவர் கொக்கி, திருவண்ணாமலை உட்பட சில தமிழ்ப் படங்களிலும் அதிகளவில் கன்னடத் திரைப்படங்களிலும் நடித்திருக்கிறார். கர்நாடகத்தின் முன்னாள் முதல்வர் எடியூரப்பா தொடங்கிய கர்நாடக ஜனதா கட்சியில் இணைந்தார்.
# பூஜா காந்தி

## பிறப்பும் வளர்ப்பும்

பூஜா காந்தி மீரட் [5] இல் ஒரு பாரம்பரிய பஞ்சாபி குடும்பத்தில் 1983 அக்டோபர் 7 இல் பிறந்தார். அவரது தந்தை, பவன் காந்தி, ஒரு தொழிலதிபர் மற்றும் அவரது தாயார், ஜோதி காந்தி, ஒரு இல்லத்தரசி. அவர் மீரட்டில் சோபியா கான்வெண்ட் மற்றும் தேவன் பப்ளிக் ஸ்கூலில் படித்தார்.இவருடைய ஒரு சகோதரி ராதிகா காந்தி கன்னடத்தில் நடிகையாகவும் ,மற்றொருவர் சுஹானி காந்தி டென்னிஸ் வீராங்கனையாகவும் உள்ளார்
# பூஜா காந்தி

## திரைப்பட வாழ்க்கை

பூஜா காந்தி விளம்பர மாடலாக டிவி யில் தோன்றினார் . இதை தொடர்ந்து வங்காள படமான ** டோமெக் ஸலாம்** திரைப்படத்தில்
18 வயதில் அவர் அறிமுகமானார். தென்னிந்திய திரைப்பட தமிழ்'' திரைப்படமான [[கொக்கி யில் நடித்து புகழ் பெற்றார் .
இந்த படம் மிதமான விமர்சனங்களைப் பெற்றது மற்றும் பாக்ஸ் ஆபிஸில் வெற்றிகரமாக ஓடியது. [6]  
இவருடைய மூன்றாவது படம் கன்னட மொழியில் வெளி வந்த **முங்காரு மேல்** . இது தொடர்ந்து பெங்களூரில் 865 நாட்கள் ஓடி மாபெரும் சாதனை படைத்தது . மேலும் தெலுங்கு மொழியில் வானா [10] மற்றும் பெங்காலி இல் ப்ரீமர் கஹினி [11] என்ற பெயரில் 2008 இல்வெளிவந்தது. இவர் பின்னர் **முங்காரு மேல்** என்றே அழைக்கப்பட்டார்  
கன்னட மொழியில். தண்டுபால்யா என்ற படத்தில் அரை நிர்வாணமாக நடித்திருக்கிறார். பெங்களூருவில் முன்பு அட்டகாசம் செய்த ரவுடி கும்பலைப் பற்றிய படம் இது. இந்தப் படத்தில் பீடி பிடிப்பது, சாராயம் குடிப்பது போன்ற காட்சிகளில் துணிச்சலாக நடித்திருக்கிறார் பூஜா காந்தி. குறிப்பிட்ட ஒரு காட்சியில் போலீஸார் இவரை நிர்வாணமாக அடித்து உதைப்பது போன்ற காட்சியில் உண்மையாகவே அரை நிர்வாணமாக நடித்திருக்கிறார்.
இவர் சம்பந்தப்பட்ட காட்சிகள் சிலவற்றுக்கு ஆட்சேபம் தெரிவித்த சென்சார் படத்தின் கதைக்கு கண்டிப்பாக தேவை என்ற காட்சிகளுக்கு மட்டும் அனுமதி தந்துள்ளனர்.  
பூஜா காந்தி இவ்விதமாக விரைவில் 50 வது படத்தை நெருங்கி கொண்டிருக்கிறார் .
# பூஜா காந்தி

## சர்ச்சைக்குள்ளான அபிநேத்ரி

நடிகை பூஜா காந்தி மீது மறைந்த இயக்குநர் புட்டண்ணா கனகள் மனைவி திடீர் புகார் கூறி இருக்கிறார். மறைந்த கன்னட நடிகை கல்பனாவின் வாழ்க்கையை மையமாக வைத்து 'அபிநேத்ரி' என்ற படத்தை தயாரித்து நடிக்கிறார். இப்படத்தின் ஸ்கிரிப்ட் தனக்கு சொந்தமானது என்று சமீபத்தில் எழுத்தாளர் ஒருவர் கோர்ட்டில் வழக்கு தொடர்ந்தார். அத்துடன் கல்பனாவின் குடும்பத்தாரும் படத்துக்கு எதிர்ப்பு தெரிவித்தனர். இதையடுத்து படத்துக்கு தடைவிதிக்கப்பட்டது. பின்னர் பூஜா காந்தி அப்பீல் மனு தாக்கல் செய்ததில் படத்தை தொடர அனுமதி தரப்பட்டது. கன்னட மூத்த கலைஞர்களைபற்றி அவருக்கும் ஒன்றும் தெரியாது. குறிப்பிட்ட காட்சிகளை படத்திலிருந்து நீக்க வேண்டும் இல்லாவிட்டால் இதை எதிர்த்து கோர்ட்டில் வழக்கு தொடருவேன் என்று புட்டன்ன கனகல் மனைவி கர்நாடக பிலிம் சேம்பருக்கு கடிதம் அனுப்பி இருக்கிறார். என்றாலும் இந்த படம் கல்பனா தற்கொலை செய்து கொண்ட இடத்திலே படமாக்கப்பட்டு ,சுமாரான வெற்றியையும் பெற்றது
# பூஜா காந்தி

## புதிய சர்ச்சை

நடிகை பூஜா காந்தி தனது குடும்பத்தாருடன் பெங்களுர் ஜெயநகர் அருகே காரில் சென்று கொண்டிருந்தார்.அப்போது திடீர் என்று பூஜாகாந்தி ஓட்டி வந்த கார் எதிரே வந்த இரண்டு சக்கரம் வாகனம் மீது மோதியது இதில் இரண்டு சக்கர வாகனத்தில் பயணம் செய்த வர்ஷா என்பவருக்கு பலத்த காயம் ஏற்பட்டது.விபத்தை ஏற்படுத்து விட்டு நடிகைபூஜா காந்தி தலைமறைவாகி விட்டார்.பாதிக்கபட்ட வர்ஷா உடனடியாக அருகில் உள்ள மருத்துவமனைக்கு சேர்க்கபட்டார். சம்பந்தபட்ட நடிகை மீது வர்ஷா உறவினர்கள் போலீசாரிடம் புகார் அளித்தனர். நடிகை பூஜா காந்தி தான் விபத்தை ஏற்படுத்தினார் என்று யாராவது சாட்சி கூறினால் அவர் மீது வழக்கு பதிவு செய்வோம்.
# பூஜா காந்தி

## அரசியலும் ,கட்சி தாவலும்

பூஜா காந்தி மத சார்பற்ற ஜனதா தளத்தில் 2012 இல் ஜனவரி 18 இல் இணைந்தார் . பின்னர் அப்போதைய ஆளும் கட்சி கர்நாடக ஜனதா கட்சி எடியூரப்பா தலைமையில் 2013 சட்டசபைக்கு போட்டியிட்டு ரெய்ச்சூர் தொகுதியில் தோல்வி அடைந்தார்
# பூஜா காந்தி

## சொந்த வாழ்க்கை

பூஜா காந்திக்கும் ஆனந்த் கௌடா என்பவருக்கும் திருமண தாம்பூலம் நடைபெற்றது .என்றாலும் திருமணம் தடைபட்டு நின்றது . சென்ற வருடம் 2016 நவம்பர் 27 பிக் பாஸ் நிகழ்ச்சியில் தான் விரைவில் திருமணம் செய்துகொள்ளப்போவதாக அறிவித்து இனிப்புகளும் வழங்கினார் .அப்போது கிரிக்கெட்வீரர் ஐயப்பாவுடன் ஆழ்ந்த காதல் கொண்டிருப்பதாகவும் கிசு கிசுக்கப்பட்டது .  
- https://en.wikipedia.org/wiki/Pooja_Gandhi
- http://www.dailythanthi.com/News/India/2015/02/14112007/South-Indian-actress-absconding-after-car-accident.vpf
- http://www.tamil.webdunia.com/article/tamil-cinema-news-movie-film/%E0%AE%85%E0%AE%B0%E0%AF%88-%E0%AE%A8%E0%AE%BF%E0%AE%B0%E0%AF%8D%E0%AE%B5%E0%AE%BE%E0%AE%A3%E0%AE%AE%E0%AE%BE%E0%AE%95-%E0%AE%A8%E0%AE%9F%E0%AE%BF%E0%AE%A4%E0%AF%8D%E0%AE%A4-%E0%AE%AA%E0%AF%82%E0%AE%9C%E0%AE%BE-%E0%AE%95%E0%AE%BE%E0%AE%A8%E0%AF%8D%E0%AE%A4%E0%AE%BF-112072500028_1.htm
# இறை நிந்தனை

**இறை நிந்தனை** என்பது இறைவனையோ, சமய நபர்கள் அல்லது புனித பொருட்களையோ இகழ்வதோ அல்லது அவமதிப்பதோ ஆகும்.  
பல நாடுகளில் இறை நிந்தனை மரண தண்டனை உட்பட்ட கடும் தண்டனைக்கு உரிய குற்றம் ஆகும். வேறு பல நாடுகளில் வெறுப்புப் பேச்சுச் சட்டங்களால் இது கட்டுப்படுத்தப்படுகிறது. கடவுள் இல்லை என்று நம்புவது, வாதிடுவதும் சில நாடுகளில் தெய்வ நிந்தனையாக கருதப்படுகிறது.
# இறைமறுப்பாளர்களுக்கு எதிரான பாகுபாடு

**இறைமறுப்பாளர்களுக்கு எதிரான பாகுபாடு** என்பது இறைமறுப்பாளர்கள் எதிர்நோக்கும் பாதகமான பாகுபாட்டையும் ஒறுப்பு நடவடிக்கைகைகளையும் குறிக்கிறது.  
இன்று பெரும்பாலான நாடுகளில் இறைமறுப்பாளர்களுக்கு எதிரான சட்ட, அரசியல், சமூக, பண்பாட்டுப் பாகுபாடு நிலவுகிறது. அரசியலமைப்பின்படி அமைந்த மக்களாட்சி நாடுகளில் இறைமறுப்பாளர்களுக்கு எதிரான சட்டப் பாகுபாடு பெரும்பாலும் குறைவு. ஆனால் நாட்டின் விதிகள், நிறுவனங்கள், சூழல்கள் இறைமறுப்பாளர்களுக்கு பாதகமாகவே அமைகின்றன. பல இசுலாமிய நாடுகளில் இறைமறுப்பாளர்கள் கடுமையான சட்ட அரசியல் சமூக பண்பாட்டு பாகுபாட்டையும் தண்டனைகளையும் எதிர்நோக்குகிறார்கள். சில இசுலாமிய நாடுகளில் இறைமறுப்பாளர்களுக்கு சட்டத் தகுதிநிலை மறுக்கப்படுகிறது, சமயத் துறவு செய்பவர்கள் மரண தண்டனையை எதிர்நோக்குகிறார்கள்.
# ஜி. அனில் குமார்

**அனில் குமார்** இந்தியாவைச் சேர்ந்த இதழாளரும், எழுத்தாளரும் ஆவார். *கர்மவீரா* என்ற கன்னட வார இதழின் முதன்மை ஆசிரியராகவும் பணியாற்றுகிறார். முன்னர், சம்யுக்த கர்நாடகா என்ற கன்னட இதழின் துணை ஆசிரியராகவும் விளங்கினார்.
இந்திய, வெளிநாட்டு செய்தித்தாள்களிலும் பல கட்டுரைகளை எழுதியுள்ளார். தகவல் தொழில்நுட்பத் துறையில் பணிபுரிந்த போது, இதழியல் துறையில் ஆர்வம் கொண்டு கன்னட இதழ்களில் பணிக்குச் சேர்ந்தார். டைம்ஸ் ஆஃப் இந்தியா, உஷா கிரானா போன்ற பிரபல செய்தித்தாள்களில் கட்டுரைகள் எழுதினார்.
# சம்யுக்த கர்நாடகா

**சம்யுக்த கர்நாடகா** என்பது கர்நாடகத்தில் உள்ள ஹூப்ளியைத் தலைமையகமாகக் கொண்டு செயல்படும் கன்னட செய்தித்தாள். இது பெங்களூரிலும் பதிப்பிக்கப்பட்டு வெளியாகிறது. *கர்மவீரா* என்ற வார இதழும், *கஸ்தூரி* என்ற மாத இதழும் வெளியாகின்றன. இதன் ஆசிரியராக ஜி. அனில் குமார் உள்ளார்.
# சம்யுக்த கர்நாடகா

## இணைப்புகள்

- தளம் (கன்னடத்தில்)
# பங்காரு லட்சுமண்

**பங்காரு லட்சுமண்** (மார்ச் 17, 1939 – மார்ச் 1, 2014) பாரதிய ஜனதா கட்சியைச் சேர்ந்த ஒர் இந்திய அரசியல் பிரமுகர். இவர் இந்திய அரசின் இரயில்வே துறை அமைச்சராக 1999-2000 ஆண்டுகளில் இருந்துள்ளார். அதன் பின்னர் பாரதிய ஜனதா கட்சியின் தேசியத் தலைவரான இவருக்கு, தெகல்கா ஊழல் வழக்கின் காரணமாக நான்காண்டுகள் சிறைத் தண்டனை வழங்கப்பட்டது.
# பங்காரு லட்சுமண்

## தனி வாழ்க்கை

இவர் ஆந்திராவின் மடிகா தலித் இனத்தவர், ஐதராபாத்தில் இளங்கலையும் சட்டமும் பயின்றவர். இவருடைய துணைவியாரான சுசீலா பாரதிய ஜனதா கட்சியின் சார்பில் ராஜஸ்தான் மாநிலத்தின் ஜலூர் தொகுதியிலிருந்து 14-வது மக்களவையின் உறுப்பினராகத் தேர்ந்தெடுக்கப்பட்டார். இவருக்கு ஒரு மகனும் மூன்று மகள்களும் உள்ளனர்.
# 2013 இந்தியன் பிரீமியர் லீக்

**2013 இந்தியன் பிரீமியர் லீக்** (சுருக்கமாக **ஐபிஎல் 6** அல்லது **2013 ஐபிஎல்**), ஆறாவது இந்தியன் பிரீமியர் லீக் நிகழ்வாகும். இதனை இந்தியத் துடுப்பாட்டக் கட்டுப்பாடு வாரியம் (பிசிசிஐ) 2007இல் தொடங்கியது. இந்தப் போட்டியில் ஒன்பது அணிகள் பங்கேற்கின்றன. ஏப்ரல் 3, 2013 முதல் மே 26, 2013 வரை இந்தியாவின் பல்வேறு நகரங்களில் நடைபெறுகிறது. இதன் துவக்கவிழா ஏப்ரல் 2, 2013 அன்று கொல்கத்தாவில் உள்ள சால்ட் லேக் அரங்கத்தில் நடந்தது. குளிர்பான நிறுவனமான பெப்சி புரக்கும் முதல் பருவமாக இது அமைந்துள்ளது. சன்ரைசர்ஸ் ஐதராபாத் இந்தப் போட்டிகளில் பங்கேற்கும் முதல் பருவமாகவும் இது அமைந்துள்ளது. முந்தைய பருவ வெற்றியாளர்களான கொல்கத்தா நைட் ரைடர்ஸ் கோப்பையை தக்க வைத்துக்கொள்ள விளையாடுகின்றனர்.
# 2013 இந்தியன் பிரீமியர் லீக்

## பின்னணி

### புரவலர்

2013ஆம் ஆண்டிலிருந்து இதுவரை புரவலராக இருந்த டிஎல்எப் நிறுவனத்திற்கு மாற்றாக பெப்சி நிறுவனம் ஏற்றுக்கொண்டது. ஐந்தாண்டுகளுக்கு 250 கோடிக்கு ஏலம் எடுத்திருந்த டிஎல்எப் நிறுவனம் சென் ஆண்டுடன் முடிவடைந்த தனது ஒப்பந்தப்புள்ளியை புதுப்பிக்காதநிலையில் பெப்சிகோ அடுத்த ஐந்தாண்டுகளுக்கு, 2017 வரை, 396.8 கோடிக்கு ஏலம் எடுத்துள்ளது. இருப்பினும் ஐபிஎல்லின் தற்போதைய வணிகவிளம்பர மதிப்பு 2010இல் $4.1 பில்லியனாக இருந்ததில் இருந்து 2012இல் $2.9 பில்லியனாகக் குறைந்துள்ளதாக மதிப்பிடப்பட்டுள்ளது.
# 2013 இந்தியன் பிரீமியர் லீக்

## பின்னணி

### டெக்கான் சார்ஜர்ஸ் அணி நீக்கம்

2009 இந்தியன் பிரீமியர் லீக்கின் வாகையாளர்களான டெக்கான் சார்ஜர்ஸ் கொச்சி டஸ்கர்சுக்கு அடுத்ததாக ஐபிஎல்லில் இருந்து நீக்கப்பட்ட அணியானது. அணியின் உரிமையாளர்கள் மும்பை உயர் நீதிமன்றத்திலும் இந்திய உச்ச நீதிமன்றத்திலும் தொடுத்த முறையீடுகள் தோல்வியடைந்தன. சார்ஜர்சின் நீக்கத்திற்கு பிறகு இந்தியத் துடுப்பாட்டக் கட்டுப்பாட்டு வாரியம் ஐதராபாத்தில் புதிய மாற்று அணிக்கான ஏலம் விட்டது. இதில் சன் குழுமம் ஆண்டுக்கு 85.05 கோடிக்கு ஏலத்தை வென்றதாக அக்டோபர் 25, 2012 அன்று அறிவிக்கப்பட்டது. இந்தப் புதிய அணிக்கு சன்ரைசர்ஸ் ஐதராபாத் எனப் பெயரிடப்பட்டது.
# 2013 இந்தியன் பிரீமியர் லீக்

## பின்னணி

### இலங்கை நாட்டு வீரர்களின் பங்கேற்பிற்கு எதிர்ப்பு

இலங்கைத் தமிழர் மீதான மனித உரிமை மீறல்களுக்கு நீதி வேண்டி தமிழ்நாடெங்கிலும் மாணவர் போராட்டங்களும் பொதுமக்கள் எதிர்ப்பும் வலுத்துவந்த நிலையில் மாநில முதல்வர் ஜெ. ஜெயலலிதா இந்தியப் பிரதமருக்கு எழுதிய கடிதத்தில் இலங்கை விளையாட்டு வீரர்கள் தமிழ்நாட்டில் நடைபெறும் நிகழ்ச்சிகளில் கலந்து கொண்டால் அது சட்டம் ஒழுங்கு சிக்கல்களை உருவாக்கக்கூடிய வாய்ப்புள்ளதால் ஐபிஎல்லில் இலங்கையைச் சார்ந்தவர்கள் பங்கேற்க தடை கோரினார். இதனை அடுத்து 2013ஆம் ஆண்டு ஐபிஎல் ஆட்டங்கள் தொடுங்குவதற்கு முன்னதாக இலங்கை துடுப்பாட்ட வீரர்களும் பிற அதிகாரிகளும் சென்னையில் நடைபெறும் ஆட்டங்களில் இடம்பெற மாட்டார்கள் என ஆணையிட்டது.  
இந்த முடிவை சென்னை சூப்பர் கிங்ஸ் அணியைத் தவிர மற்ற அணிகள் ஏற்கவில்லை; இது சென்னைக்கு தங்களிட அரங்கப்போட்டிகளில் மேன்மை பயக்கும் என எதிர்த்தன. சென்னை அணியில் இலங்கை ஆட்டக்காரர்கள் முதன்மை ஆட்டக்காரர்களாக இல்லாதநிலையில் மற்ற அணிகளில் இவர்கள் அணித்தலைவர்களாகவோ முதன்மை அங்கம் வகிப்பவர்களாகவோ இருந்தனர். இந்தக் காரணத்தை முன்னுதாரணமாகக் கொண்டு ஏன் சென்னை ஆட்டங்களை மாற்று நகரத்திற்கு மாற்றவில்லை என்ற எதிர்ப்பொலியும் எழுந்தது.